Cuneiform Tablet OrNS 29 32 (Adana 237k)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma il₅-ba-ni-ma a-na sú-en₆-na-da qí-bi-ma a-na-kam 0.5 ma-na KÙ.BABBAR a-na i-na-a ḫa-bu-lá-ku a-ma-kam i-na URUDU ša i-dí-IŠTAR ša a-na e-na-ma-a-šur DUMU a-ni-ni-im ḫa-bu-lu ša 0.5 ma-na KÙ.BABBAR li-qé-ma a-na i-na-a šé-bi-lam ú-lá 0.5 ma-na KÙ.BABBAR šé-bi-lá-šu-um a-pu-tum lu KÙ.BABBAR lu URUDU i-ḫi-id-ma šé-bi-lá-šu-um a-ma-kam e lá tù-šé-bi₄-lá-šu-ma lu-mu-un li-bi-im e tù-ša-ar-ší-a-ni KÙ.BABBAR a-num ša tù-šé-ba-lá-ni i-na ḫu-bu-ul i-dí-IŠTAR ša a-na e-na-ma-a-šur ḫa-bu-lu li-iṣ-ḫe-er